**Уважаеми дами и господа,**

Във връзка с наближаването на края на годината и препотвърждаването на нашите ангажименти към PPD за следващата година, ние проведохме анализ на данните от предходните 12 месеца по отношение на демографската структура и лечебните нужди на персонала и установихме нужда от корекции в обхвата и структурата на лечебния пакет. Целите, които преследваме с тези промени са:

* подобряване на обхвата на ***профилактиката*** по отношение на заболяванията на пародонта /гингивит и пародонтит/ и на заболяванията на твърдите зъби тъкани /кариес/.
* подобряване на достъпността до ***лечение*** на пародонталните заболявания и на заболяванията на твърдите зъбни тъкани
* профилактика на преканцерозните заболявания и рака на устната кухина

За постигане на посочените цели предлагаме следните подобрения на покритието и условията по пакета, който ползват Вашите служители:

1. Увеличаване на годишния лимит на служител от 500 на 600 лв. за лечение.
2. Процедури които се запазват безплатни, като отпада ограничението за брой процедури на пациент за календарна година:
   * преглед (първичен и последващи)
   * интраорална рентгенография,
   * снемане на пародонтален статус
   * почистване на зъбен камък и полиране с Airflow
3. Към безплатните процедури предлагаме да се включат и съществена част от хирургичните интервенции. Това ще подпомогне насочването на средствата от годишния лимит на пациента към лечение на заболяванията на твърдите зъбни тъкани и техните усложнения (кариес, пулпит, периодонтит). Предлагаме безплатни да станат:
   * екстракция на еднокоренови зъби
   * екстракция на моногокоренови зъби
   * екстракция на мъдреци - неусложнена
   * биопсия с патоморфологично изследване
   * екстирпация на мекотъканни кисти
   * цистектомия на челюстни кисти
   * циркумцизио на полуретиниран зъб
   * интраорална инцизия на абсцеси и флегмони
   * апикална остеотомия
   * френулотомия
   * корекция на алвеоларен гребен
   * коренова ампутация

Всички посочени процедури ще се извършват безплатно, т.е. няма да отнемат от лимита на пациента, без ограничение в броя на процедурите през календарната година.

Надяваме са описаните промени да повишат допълнително удовлетвореността на Вашия екип от нашата съвместна дейност, а и да допринесат за подобряване на оралното здраве.

С разбиране за усложнената икономическа ситуация, в която се намираме всички, направихме необходимите оптимизации, за да можем да вместим посочените подобрения в рамките на договорените до сега финансови условия и смятаме, че не се налагат и няма да се наложат промени в договорената финансова рамка.

**ОЧАКВАМЕ ВАШЕТО МНЕНИЕ И ОБРАТНА ВРЪЗКА**.